Arcadia

Vide etiam: Arcadia (discretiva)
Arcadia (Graece Ἀρκαδία) fuit historica Graeciae antiquae regio, media Peloponneso sita et montibus circumcincta et occupata, quorum culmen erat mons Cyllene, 2376 metra altus. Alii montes ob religionem aut mythologiam noti erant ut Maenalus, Lycaeus, Pholoe, Parthenius. 

Arcadia in parte boreali ab Achaea montibus Cyllene, Aroania et Erymantho separata est, in parte orientali ab Argolide Oligyrtus, Lyrceus, Artemisius et Parthenius montes eam separant, in parte australi ramis Parnonis et Taygeti a Laconia et Lycaeo monte a Messenia. A parte occidentali ad Elidem Arcadia aperta est. Per mediam Arcadiam ab Aroania in austroorientem iugum Maenali protenditur, quod regionem in duas partes impares dividit. Partem orientalem planities elata occupat sine fluviis magnis; hic lacus Stymphalis et lacus Pheneates exsiccatus siti sunt. Pars occidentalis, quamvis montuosa, Alphei et accolarum eius pelvis siccationis est.

Praecipua civitas antiqua erat Megalopolis, e pluribus vicis in unum coactis a duce Thebano Epaminonda anno 369 a.C.n. condita ut Lacedaemoniorum potentiae obstaret. Tum confoederatio Arcadica creata est quam bule decem milium moderabatur.Demosthenes, De falsa legatione 11. Aeschines, de falsa legatione 157. Tempore Strabonis geographi, primis annis principatus Romanorum, incolis paene vacua iam erat. Asinorum equorumque nutriendorum curae in primis dedita tum erat.

Regio antiqua nomen suum nomo vel praefecturae hodiernae Arcadiae dedit..

 Urbes 

Asea
Clitorus
Lycaea
Maenalus
Mantineia
Megalopolis
Orchomenus
Phalaesia
Tegea
Tropaea

 Vici 
Astros

 Flumina 
Alpheus
Erymanthus
Ladon
Lusius

 Fontes 
Pausanias, libro octavo Descriptionis Graeciae Arkadika inscripto.
 libro octavo capite octavo

 Plura legere si cupis 
Laurent Dubois, Recherches sur le dialecte arcadien : grammaire, corpus dialectal, notes, index, bibliographie, Lovanii, 1988 Nonnullae paginae apud Guglum librorum Recensio critica
Madeleine Jost, Sanctuaires et cultes d'Arcadie, Vrin, 1985 Recensio critica
"Sanctuaires d’Arcadie trente ans après : bilan des recherches", Bulletin de correspondance hellénique, 2018ː 97-143

 Notae 

!
Categoria:Peloponnesus
Categoria:Regiones Graeciae